
  Előterjesztés
a Közgyűlés részére
Tisztelt Közgyűlés!
A Fővárosi Közgyűlés 
· 1330/2011. (V.25.) Főv. Kgy.  számú határozatával (1. számú melléklet) a Budapest                                     Bábszínház  intézményt, 
· 1332/2011. (V.25.) Főv. Kgy. számú határozatával (2. számú melléklet) a Katona József Színház intézményt, 
· 1334/2011.(V.25.) Főv. Kgy. számú határozatával  (3. számú melléklet) a Kolibri Gyermek- és Ifjúsági Színház intézményt 
· 1336/2011.(V.25.) Főv. Kgy. számú határozatával (4. számú melléklet) a Radnóti Miklós  Színház intézményt 
· 1338/2011.(V.25.) Főv. Kgy. számú határozatával (5. számú melléklet) a Vígszínház intézményt 
az államháztartásról szóló 1992. évi XXXVIII. törvény 100/O. §-ában foglaltaknak megfelelően 2011. július 31-ei hatállyal, utódszervezet létrehozásával megszüntette és a költségvetési szerv utódszervezeteként a közfeladat további ellátása érdekében 
· 1340/2011. (V.25.) Főv. Kgy. számú határozatával (6. számú melléklet) megalapította a Budapest Bábszínház Kiemelkedően Közhasznú Nonprofit Korlátolt Felelősségű Társaságot,
· 1341/2011. (V.25.) Főv. Kgy. számú határozatával (7. számú melléklet) megalapította a Katona József Színház Kiemelkedően Közhasznú Nonprofit Korlátolt Felelősségű Társaságot,
· 1342/2011. (V.25.) Főv. Kgy. számú határozatával (8. számú melléklet) megalapította a Kolibri Gyermek- és Ifjúsági Színház Kiemelkedően Közhasznú Nonprofit Korlátolt Felelősségű Társaságot,
· 1343/2011. (V.25.) Főv. Kgy. számú határozatával (9. számú melléklet) megalapította a Radnóti Miklós  Színház Kiemelkedően Közhasznú Nonprofit Korlátolt Felelősségű Társaságot,
· 1344/2011. (V.25.) Főv. Kgy. számú határozatával (10. számú melléklet) megalapította a Vígszínház Kiemelkedően Közhasznú Nonprofit Korlátolt Felelősségű Társaságot.

A Fővárosi Közgyűlés a megalapított közhasznú nonprofit korlátolt felelősségű társaságok törzstőkéjét társaságonként 3.000 eFt-ban határozta meg. Az utódszervezetként létrejövő gazdasági társaság megalakulásával járó többletköltségek fedezete érdekében a Fővárosi Közgyűlés 
· a Budapest Bábszínház  intézmény számára 4.826 eFt támogatást,
· a Katona József Színház  intézmény számára 4.635 eFt támogatást,
· a Kolibri Gyermek- és Ifjúsági Színház intézmény számára 3.545 eFt támogatást,
· a Radnóti Miklós Színház  intézmény számára 3.608 eFt támogatást,
· a Vígszínház  intézmény számára 6.752 eFt támogatást biztosított.

A megszüntetésre került Színházak intézményi címkódján, a Fővárosi Önkormányzat 2011. évi költségvetési rendeletében meghatározott önkormányzati támogatás előirányzatának a megszűnésig fel nem használt maradványa a Táraságok  új címkódjára az alábbi összegekben átcsoportosításra került:
· 8144 Budapest Bábszínház  Nonprofit Kft:			 188.997 eFt,
· 8148 Katona József Színház Nonprofit Kft:			 180.121 eFt,
· 8145 Kolibri Gyermek- és Ifjúsági Színház Nonprofit Kft: 	   94.050 eFt,
· 8146 Radnóti Miklós Színház  Nonprofit Kft:		   98.569 eFt,
· 8147 Vígszínház  Nonprofit Kft:				 304.807 eFt.

A megszűnésre került intézmények jogosultságai és kötelezettségei, jogi eljárásai, valamint a számvitelről szóló 2000. évi C. törvény szerint kimutatott kötelezettségei és követelései – beleértve a folyamatban lévő valamennyi ügyben keletkezett jogokat és kötelezettségeket (ideértve a pereket és pályázatokat) – tekintetében a Fővárosi Közgyűlés által létre hozott kiemelkedően közhasznú nonprofit korlátolt felelősségű társaságok járnak el.

Az intézmények megszüntetésekor fennálló valamennyi elismert vagy nem vitatott pénz- vagy pénzben kifejezett tartozásai egyaránt a megalapított kiemelkedően közhasznú nonprofit korlátolt felelősségű társaságokat terhelik.

Az intézménynél közalkalmazotti jogviszonyban állók jogviszonya a megszűnést követően a kiemelkedően közhasznú nonprofit korlátolt felelősségű társaságoknál a közalkalmazottak jogállásáról szóló  1992. évi XXXIII. tv. 25/A. § (8) bekezdése alapján munkaviszonnyá alakult át.
 
A Kjt. 25/A-25/C. §-ai határozzák meg a közalkalmazottak költségvetési szervnél fennálló közalkalmazotti jogviszonya megszűnésének és egyben gazdasági társasággal munkaviszony keletkezésének szabályait. A törvény ezen rendelkezései  az átadó és az átvevő munkáltatóra háruló kötelezettségeket egyaránt meghatározzák. A Kjt. 2011. január 1-jétől hatályos rendelkezése értelmében a 25/A. § (8) bekezdése szerint, amennyiben a munkáltató személye azért változik, mert az alapító a költségvetési szervezet útján ellátott közfeladatot  gazdasági társaság utódszervezet részére adja át közfeladat ellátási és továbbfoglalkoztatási kötelezettséggel, a közalkalmazotti jogviszony a törvény erejénél fogva munkaviszonnyá alakul át és a közalkalmazotti jogviszony erre tekintettel szűnik meg. 

A megszűnt intézmények teljes foglalkoztatotti létszáma 
· a Budapest Bábszínház			(123 fő) álláshely
· a Katona József Színház 			(96 fő) álláshely
· a Kolibri Gyermek- és Ifjúsági Színház	(78 fő) álláshely
· a Radnóti Miklós Színház			(63 fő) álláshely
· a Vígszínház					(264 fő) álláshely
átkerült a megalapított kiemelkedően közhasznú nonprofit korlátolt felelősségű társaságok állományába. Az intézmények költségvetési rendeletben meghatározott álláshelyeinek  csökkentéséről a Fővárosi Közgyűlés 2011. május 25-i ülésén 1349/2011.(V.25.) – 1353/2011.(V.25.) Főv. Kgy. számú határozataiban már határozott.

Az intézmények Megszüntető Okiratának alapító szerv által aláírt megküldését követően a Magyar Államkincstár Budapesti és Pest megyei Igazgatósága 2011. július 31. megszűnési dátummal a közhiteles törzskönyvi nyilvántartásból az intézményeket törölte és az alábbi határozatokat hozta:
· a Budapest Bábszínház			01/490210/5/2011	(11. sz. melléklet)
· a Katona József Színház			01/493309/9/2011	(12. sz. melléklet)	
· a Kolibri Gyermek- és Ifjúsági Színház	01/493893/5/2011	(13. sz. melléklet)
· a Radnóti Miklós Színház			01/492731/10/2011	(14. sz. melléklet)
· a Vígszínház					01/492775/5/2011	(15. sz. melléklet)	                      

Az intézmények bankszámláját 2011. július 31. nappal  a Fővárosi Önkormányzat megszüntette és az intézmények számláján lévő alábbi összegek:
· a Budapest Bábszínház			144.354.632 Ft
· a Katona József Színház			  53.413.497 Ft	
· a Kolibri Gyermek- és Ifjúsági Színház	  17.374.309 Ft
· a Radnóti Miklós Színház			114.150.068 Ft
· a Vígszínház					  93.201.257 Ft
összesen 422.494 eFt a  Fővárosi Önkormányzat költségvetési elszámolási számlájára átutalásra kerültek. A befizetett összeg tervbevétele a „8535 Támogatás értékű működési bevételek” cím bevételi előirányzatára, illetve a „9300 Általános tartalék” cím kiadási előirányzatára megtörtént (2542/2011.(08.31) Főv.Kgy. számú határozat).

A fenti összeg terhére a Fővárosi Közgyűlés a következő mértékű előleget biztosította a Színházak számára:
· a Budapest Bábszínház			140.000 eFt	(16. számú melléklet)
· a Katona József Színház			  50.000 eFt	(17. számú melléklet)
· a Kolibri Gyermek- és Ifjúsági Színház	  17.000 eFt	(18. számú melléklet)
· a Radnóti Miklós Színház			100.000 eFt	(19. számú melléklet)
· a Vígszínház					  90.000 eFt	(20. számú melléklet)

A megszűnő Színházak 2011. július 31-i fordulónappal az államháztartás szervezetei beszámolási és könyvvezetési kötelezettségének sajátosságairól szóló 249/2000. (XII.24.) Korm. rendelet 13/A. §-ában foglaltaknak megfelelően leltárral és záró főkönyvi kivonattal alátámasztott, az éves költségvetési beszámolónak megfelelő tartalommal beszámolójukat 2011. szeptember  30-ig elkészítették. 

Budapest Bábszínház intézmény:
Az intézmény 2011. július 31-i záró mérlege 857 eFt rövid lejáratú kötelezettséget és  0 eFt hosszú lejáratú kötelezettséget tartalmaz. A rövid lejáratú kötelezettség 857 eFt-os összege két 100.000 Ft feletti és 6 db 100.000 Ft alatti szállítói számla összegét tartalmazza, mely összegek kifizetése a Budapest Bábszínház Kiemelkedően Közhasznú Nonprofit Korlátolt Felelősségű Társaság számlájáról megtörtént.
 
A követelések összege 8.968 eFt, (ebből: 8.701 eFt a visszaigényelhető Áfa összege és 267 eFt pedig 5 db 100.000 Ft alatti vevői követelés) mely összeg a Budapest Bábszínház Kiemelkedően Közhasznú Nonprofit Korlátolt Felelősségű Társaság számlájára folyik be a Budapest Bábszínház intézmény és az OTP Bank Rt. között megkötött utódszámla kezelési megállapodás alapján.

Az egyéb aktív pénzügyi elszámolások összege 880 eFt. Az egyéb passzív pénzügyi elszámolások rendezése megtörtént a mérlegben, ez a sor egyenleget nem mutat. 

A Budapest Bábszínház intézmény mérlegének főösszege 409.165 eFt, melyből az intézmény költségvetési bankszámlájának egyenlege 0 eFt volt.

A mérlegadatok valódiságát – a számviteli törvénynek megfelelően – az analitikus nyilvántartások alátámasztják.

A Budapest Bábszínház   2011. évi pénzmaradványa – a 2011. július 31-én az intézmény bankszámláján lévő 144.355 eFt-os összeg Fővárosi Önkormányzat részére történt átutalását követően –  -135.454 eFt (21. számú melléklet). 

Az intézmény elkészítette ingatlan és ingó vagyonának teljes körű, tételes leltárát. A szükség szerinti selejtezéseket  a leltározást megelőzően végrehajtották. A leltározási anyagot a Főpolgármesteri Hivatal Kulturális, Turisztikai és Sport Főosztályára megküldték (leltárösszesítő: 22. számú melléklet).

A vagyonátadás-átvételről jegyzőkönyv készült, melyet az intézmény a Főosztály részére eljuttatott (23. számú melléklet).

A Nemzeti Adóhivatal részére a szükséges bevallásokat az intézmény elkészítette és azokat a felügyeleti szerv részére megküldte. A Nemzeti Adóhivatal által kiadott adófolyószámlán hátralék nem szerepel.

Az intézmény értesítette a szerződéses partnereit a megszűnésről. Az érvényben lévő szerződéseket az intézmény a Budapest Bábszínház Kiemelkedően Közhasznú Nonprofit Korlátolt Felelősségű Társaságra engedményezte, melyről a partnereket is értesítette.

A  megszűnésről a Budapest Bábszínház a Központi Statisztikai Hivatal részére  értesítő levelet küldött.

A Budapest Bábszínház mint megszűnő költségvetési szerv iratait – a közokiratokról, a közlevéltárakról és a magánlevéltári anyag védelméről szóló 1995. évi LXVI. törvény 9/A. § (1)-(2) bekezdéseiben foglalt rendelkezések szerint – a Budapest Bábszínház Kiemelkedően Közhasznú Nonprofit Korlátolt Felelősségű Társaság, mint  átvevő költségvetési szerv irattárában elhelyezésre került, az iratanyag biztonságos megőrzése, kezelése és használhatósága érdekében.

Az intézmény megszüntetésének és a Budapest Bábszínház Kiemelkedően Közhasznú Nonprofit Korlátolt Felelősségű Társaság alapításának folyamata nem okozott problémát a pénzforgalomban, így a bérek és a szolgáltatói díjak kifizetésében sem. 

A megszűnt intézménnyel kapcsolatban a fenntartó Fővárosi Önkormányzat részéről utólag felmerülő kiadás nem várható.

A szakmai munka zavartalansága az átalakítás során biztosított volt, így a végelszámolás a záró beszámoló elfogadásával lezártnak tekinthető. 

Katona József Színház intézmény:
Az intézmény 2011. július 31-i záró mérlege 0  eFt rövid lejáratú kötelezettséget és szintén 0 eFt hosszú lejárató kötelezettséget tartalmaz.
 
A követelések összege 16.057 eFt, mely teljes egészében a visszaigényelhető Áfa összegét tartalmazza. Az összeg a Katona József Színház Kiemelkedően Közhasznú Nonprofit Korlátolt Felelősségű Társaság számlájára folyik be a Katona József Színház  és az OTP Bank Rt. között megkötött utódszámla kezelési megállapodás alapján.

Az egyéb aktív pénzügyi elszámolások és az egyéb passzív pénzügyi elszámolások rendezése megtörtént, ezek a mérlegben egyenleget nem mutatnak. 

A Katona József Színház intézmény mérlegének főösszege 1.286.688 eFt, melyből a költségvetési bankszámlájának egyenlege 0 eFt volt.

A mérlegadatok valódiságát – a számviteli törvénynek megfelelően – az analitikus nyilvántartások alátámasztják.

A Katona József  Színház   2011. évi pénzmaradványa  – a 2011. július 31-én az intézmény bankszámláján lévő 53.413 eFt-os összeg Fővárosi Önkormányzat részére történt átutalását követően – 0 eFt  (24. számú melléklet). 

Az intézmény elkészítette ingatlan és ingó vagyonának teljes körű, tételes leltárát. A szükség szerinti selejtezéseket a leltározást megelőzően végrehajtották. A leltározási anyagot a Főpolgármesteri Hivatal Kulturális, Turisztikai és Sport Főosztályára megküldték (leltárösszesítő: 25. számú melléklet).

A vagyonátadás-átvételről jegyzőkönyv készült, melyet az intézmény a Főosztály részére eljuttatott (26. számú melléklet).

A Nemzeti Adóhivatal részére a szükséges bevallásokat az intézmény elkészítette és azokat a felügyeleti szerv részére megküldte. A Nemzeti Adóhivatal által kiadott adófolyószámlán hátralék nem szerepel.

Az intézmény értesítette a szerződéses partnereit a megszűnésről. Az érvényben lévő szerződéseket az intézmény a Katona József Színház  Kiemelkedően Közhasznú Nonprofit Korlátolt Felelősségű Társaságra engedményezte, melyről a partnereket is értesítette.

A  megszűnésről a Katona József Színház a Központi Statisztikai Hivatal részére  értesítő levelet küldött.

A Katona József Színház, mint megszűnő költségvetési szerv iratait – a közokiratokról, a közlevéltárakról és a magánlevéltári anyag védelméről szóló 1995. évi LXVI. törvény 9/A. § (1)-(2) bekezdéseiben foglalt rendelkezések szerint – a Katona József Színház Kiemelkedően Közhasznú Nonprofit Korlátolt Felelősségű Társaság, mint  átvevő költségvetési szerv irattárában elhelyezésre került, az iratanyag biztonságos megőrzése, kezelése és használhatósága érdekében.

Az intézmény megszüntetésének és a Katona József Színház  Kiemelkedően Közhasznú Nonprofit Korlátolt Felelősségű Társaság alapításának folyamata nem okozott problémát a pénzforgalomban, így a bérek és a szolgáltatói díjak kifizetésében sem. 

A megszűnt intézménnyel kapcsolatban a fenntartó Fővárosi Önkormányzat részéről utólag felmerülő kiadás nem várható.

A szakmai munka zavartalansága az átalakítás során biztosított volt, így a végelszámolás a záró beszámoló elfogadásával lezártnak tekinthető. 

Kolibri Gyermek- és Ifjúsági Színház intézmény:
Az intézmény 2011. július 31-i záró mérlege 0  eFt rövid lejáratú kötelezettséget és szintén 0 eFt hosszú lejáratú kötelezettséget tartalmaz.
 
A követelések összege 7.076 eFt, mely teljes egészében az Áfa visszaigénylés összegét tartalmazza. Ez az összeg a Kolibri Gyermek-  és Ifjúsági Színház Kiemelkedően Közhasznú Nonprofit Korlátolt Felelősségű Társaság számlájára folyik be a Kolibri Gyermek-  és Ifjúsági Színház   és az OTP Bank Rt. között megkötött utódszámla kezelési megállapodás alapján.

Az egyéb aktív pénzügyi elszámolások és az egyéb passzív pénzügyi elszámolások rendezése megtörtént, ezek a mérlegben egyenleget nem mutatnak. 

A Kolibri Gyermek-  és Ifjúsági Színház intézmény mérlegének főösszege 275.295 eFt, melyből a költségvetési bankszámlájának egyenlege 0 eFt volt.

A mérlegadatok valódiságát – a számviteli törvénynek megfelelően – az analitikus nyilvántartások alátámasztják.

A Kolibri Gyermek-  és Ifjúsági Színház intézmény 2011. évi pénzmaradványa   – a 2011. július 31-én az intézmény bankszámláján lévő 17.374 eFt-os összeg Fővárosi Önkormányzat részére történt átutalását követően – 0 Ft (27. számú melléket).

Az intézmény elkészítette ingatlan és ingó vagyonának teljes körű tételes leltárát.  A szükség szerinti selejtezéseket a leltározást megelőzően végrehajtották. A leltározási anyagot a Főpolgármesteri Hivatal Kulturális, Turisztikai és Sport Főosztályára megküldték (28. számú melléklet)

A vagyonátadás-átvételről jegyzőkönyv készült, melyet az intézmény a Főosztály részére eljuttatott (29. számú melléklet).

A Nemzeti Adóhivatal részére a szükséges bevallásokat az intézmény elkészítette és azokat a felügyeleti szerv részére megküldte. A Nemzeti Adóhivatal által kiadott adófolyószámlán hátralék nem szerepel.

Az intézmény értesítette a szerződéses partnereit a megszűnésről. Az érvényben lévő szerződéseket az intézmény a Kolibri Gyermek-  és Ifjúsági Színház  Kiemelkedően Közhasznú Nonprofit Korlátolt Felelősségű Társaságra engedményezte, melyről a partnereket is értesítette.

A megszűnésről a Kolibri Gyermek-  és Ifjúsági Színház a Központi Statisztikai Hivatal részére értesítő levelet küldött.

A Kolibri Gyermek-  és Ifjúsági Színház, mint megszűnő költségvetési szerv iratait – a közokiratokról, a közlevéltárakról és a magánlevéltári anyag védelméről szóló 1995. évi LXVI. törvény 9/A. § (1)-(2) bekezdéseiben foglalt rendelkezések szerint –  a Kolibri Gyermek-  és Ifjúsági Színház Kiemelkedően Közhasznú Nonprofit Korlátolt Felelősségű Társaság, mint  átvevő költségvetési szerv irattárában elhelyezésre került, az iratanyag biztonságos megőrzése, kezelése és használhatósága érdekében.

Az intézmény megszüntetésének és a Kolibri Gyermek-  és Ifjúsági Színház  Kiemelkedően Közhasznú Nonprofit Korlátolt Felelősségű Társaság alapításának folyamata nem okozott problémát a pénzforgalomban, így a bérek és a szolgáltatói díjak kifizetésében sem. 

A megszűnt intézménnyel kapcsolatban a fenntartó Fővárosi Önkormányzat részéről utólag felmerülő kiadás nem várható.

A szakmai munka zavartalansága az átalakítás során biztosított volt, így a végelszámolás a záró beszámoló elfogadásával lezártnak tekinthető. 

Radnóti Miklós Színház intézmény:
Az intézmény 2011. július 31-i záró mérlege 754  eFt rövid lejáratú kötelezettséget és  0 eFt hosszú lejárató kötelezettséget tartalmaz. A 754  eFt rövid lejáratú kötelezettség szállító számlákat és a fizetendő rehabilitációs hozzájárulás összegét tartalmazza, mely összegek a Radnóti Miklós Színház Nonprofit Kft. számlájáról kifizetésre kerültek.
 
A követelések összege 6.437 eFt, melyből  6.031 eFt az Áfa visszaigénylés összegét és 406 eFt egyéb vevői követelést tartalmaz. Ez az összeg a Radnóti Miklós Színház Kiemelkedően Közhasznú Nonprofit Korlátolt Felelősségű Társaság számlájára folyik be a Radnóti Miklós Színház   és az OTP Bank Rt. között megkötött utódszámla kezelési megállapodás alapján.

Az egyéb aktív pénzügyi elszámolások rendezése megtörtént, ezek a mérlegben egyenleget nem mutatnak, az egyéb passzív elszámolások összege 49 eFt, mely a szakképzési hozzájárulás még ki nem fizetett összegét tartalmazza.

A  Radnóti Miklós Színház intézmény mérlegének főösszege 324.449  eFt, melyből az intézmény költségvetési bankszámlájának egyenlege 0 eFt volt.

A mérlegadatok valódiságát – a számviteli törvénynek megfelelően – az analitikus nyilvántartások alátámasztják.

A Radnóti Miklós Színház intézmény 2011. évi pénzmaradványa – a 2011. július 31-én az intézmény bankszámláján lévő 114.150 eFt-os összeg Fővárosi Önkormányzat részére történt átutalását követően – -74.503 Ft (30. számú melléket).

Az intézmény elkészítette ingatlan és ingó vagyonának teljes körű tételes leltárát.  A szükség szerinti selejtezéseket végrehajtották a leltározást megelőzően. A leltározási anyagot a Főpolgármesteri Hivatal Kulturális, Turisztikai és Sport Főosztályára megküldték (31. számú melléklet)

A vagyonátadás-átvételről jegyzőkönyv készült, melyet az intézmény a Főosztály részére eljuttatott (32. számú melléklet).

A Nemzeti Adóhivatal részére a szükséges bevallásokat az intézmény elkészítette és azokat a felügyeleti szerv részére megküldte. A Nemzeti Adóhivatal által kiadott adófolyószámlán hátralék nem szerepel.

Az intézmény értesítette a szerződéses partnereit a megszűnésről. Az érvényben lévő szerződéseket az intézmény a Radnóti Miklós Színház  Kiemelkedően Közhasznú Nonprofit Korlátolt Felelősségű Társaságra engedményezte, melyről a partnereket is értesítette.

A megszűnésről a Radnóti Miklós Színház intézmény a Központi Statisztikai Hivatal részére értesítő levelet küldött.

A Radnóti Miklós Színház, mint megszűnő költségvetési szerv iratait – a közokiratokról, a közlevéltárakról és a magánlevéltári anyag védelméről szóló 1995. évi LXVI. törvény 9/A. § (1)-(2) bekezdéseiben foglalt rendelkezések szerint –  a Radnóti Miklós Színház Kiemelkedően Közhasznú Nonprofit Korlátolt Felelősségű Társaság, mint  átvevő költségvetési szerv irattárában elhelyezésre került, az iratanyag biztonságos megőrzése, kezelése és használhatósága érdekében.

Az intézmény megszüntetésének és a Radnóti Miklós Színház Kiemelkedően Közhasznú Nonprofit Korlátolt Felelősségű Társaság alapításának folyamata nem okozott problémát a pénzforgalomban, így a bérek és a szolgáltatói díjak kifizetésében sem. 

A megszűnt intézménnyel kapcsolatban a fenntartó Fővárosi Önkormányzat részéről utólag felmerülő kiadás nem várható.

Vígszínház intézmény:
Az intézmény 2011. július 31-i záró mérlege 0  eFt rövid lejáratú kötelezettséget és szintén 0 eFt hosszú lejárató kötelezettséget tartalmaz.
 
A követelések összege 3.936 eFt, mely teljes egészében az Áfa visszaigénylés összegét tartalmazza. Ez az összeg a Vígszínház Kiemelkedően Közhasznú Nonprofit Korlátolt Felelősségű Társaság számlájára folyik be a Vígszínház  intézmény és az OTP Bank Rt. között megkötött utódszámla kezelési megállapodás alapján.

Az egyéb aktív pénzügyi elszámolások összege 0 Ft, az egyéb passzív pénzügyi elszámolások összege 2.347 eFt. 

A Vígszínház intézmény mérlegének főösszege 2.157.770 eFt, melyből a költségvetési bankszámlájának egyenlege 0 eFt volt.

A mérlegadatok valódiságát – a számviteli törvénynek megfelelően – az analitikus nyilvántartások alátámasztják.

A Vígszínház intézmény 2011. évi pénzmaradványa – a 2011. július 31-én az intézmény bankszámláján lévő 93.201 eFt-os összeg Fővárosi Önkormányzat részére történt átutalását követően – -2.347 Ft  (33. számú melléket).

Az intézmény elkészítette ingatlan és ingó vagyonának teljes körű tételes leltárát.  A szükség szerinti selejtezéseket végrehajtották a leltározást megelőzően. A leltározási anyagot a Főpolgármesteri Hivatal Kulturális, Turisztikai és Sport Főosztályára megküldték (34. számú melléklet).

A vagyonátadás-átvételről jegyzőkönyv készült, melyet az intézmény a Főosztály részére eljuttatott (35. számú melléklet).

A Nemzeti Adóhivatal részére a szükséges bevallásokat az intézmény elkészítette és azokat a felügyeleti szerv részére megküldte. A Nemzeti Adóhivatal által kiadott adófolyószámlán hátralék nem szerepel.

Az intézmény értesítette a szerződéses partnereit a megszűnésről. Az érvényben lévő szerződéseket az intézmény a Vígszínház  Kiemelkedően Közhasznú Nonprofit Korlátolt Felelősségű Társaságra engedményezte, melyről a partnereket is értesítette.

A megszűnésről a Vígszínház a Központi Statisztikai Hivatal részére értesítő levelet küldött.

A Vígszínház, mint megszűnő költségvetési szerv iratait – a közokiratokról, a közlevéltárakról és a magánlevéltári anyag védelméről szóló 1995. évi LXVI. törvény 9/A. § (1)-(2) bekezdéseiben foglalt rendelkezések szerint –  a Vígszínház Kiemelkedően Közhasznú Nonprofit Korlátolt Felelősségű Társaság, mint  átvevő költségvetési szerv irattárában elhelyezésre került, az iratanyag biztonságos megőrzése, kezelése és használhatósága érdekében.

Az intézmény megszüntetésének és a Vígszínház  Kiemelkedően Közhasznú Nonprofit Korlátolt Felelősségű Társaság alapításának folyamata nem okozott problémát a pénzforgalomban, így a bérek és a szolgáltatói díjak kifizetésében sem. 

A megszűnt intézménnyel kapcsolatban a fenntartó Fővárosi Önkormányzat részéről utólag felmerülő kiadás nem várható.

A szakmai munka zavartalansága az átalakítás során biztosított volt, így a végelszámolás a záró beszámoló elfogadásával lezártnak tekinthető.      


Az intézmények megszűnését követően került sor a megszűnés napjáig esedékes (2011. június és július havi) bérkompenzáció jóváhagyására, ezért a jogelőd intézmények részére  jóváhagyott, de a megszűnés napjáig a megszűnt intézmények számára  átutalásra nem került összegek az alábbi részletetés szerint a jogutód Társaságokat illetik meg. 
	címkód
	megnevezés
	06. havi bérkompenzáció összege                 (eFt-ban)
	7. havi bérkompenzáció összege                (eFt-ban)
	Bérkompenzáció összesen               (eFt-ban)

	8144
	Budapesti Bábszínház Nonprofit Kft.
	401
	401
	802

	8145
	Kolibri Gyermek- és Ifjúsági Színház Nonprofit Kft.
	682
	 
	682

	8146
	Radnóti Miklós Színház Nonprofit Kft.
	273
	257
	530

	8147
	Vígszínház Nonprofit Kft.
	796
	788
	1 584

	8148
	Katona József Színház Nonprofit Kft.
	231
	226
	457

	 
	Összesen:
	2 383
	1 672
	4 055



A jogutód társaságokat illetik továbbá a jogelőd intézmények megszűnésének napján                         (2011. július 31.)  az intézmények bankszámláján lévő és a számla megszüntetést követően a Fővárosi Önkormányzat számlájára  átutalt összegek a következők szerint:



	 címkód
	megnevezés
	A  megszűnés napján színházak által a Fővárosi Önkormányzat számlájára                  átutalt összeg                 (eFt-ban)
	Ebből előlegként átutalt összeg színházak számára                 a záró beszámoló elfogadását megelőzően                 (eFt-ban)
	A záró beszámoló elfogadását követően                          a színházak számára átutalható összeg                          (eFt-ban)

	8144
	Budapesti Bábszínház Nonprofit Kft.
	144 355
	140 000
	4 355

	8145
	Kolibri Gyermek- és Ifjúsági Színház Nonprofit Kft.
	17 374
	17 000
	374

	8146
	Radnóti Miklós Színház Nonprofit Kft.
	114 150
	100 000
	14 150

	8147
	Vígszínház Nonprofit Kft.
	93 201
	90 000
	3 201

	8148
	Katona József Színház Nonprofit Kft.
	53 413
	50 000
	3 413

	 
	Összesen:
	422 493
	397 000
	25 493



Fenti összegekkel módosításra kerülnek a Fővárosi Önkormányzat és a színházak között megkötött Közszolgáltatási Szerződések.
Kérem a Tisztelt Közgyűlést  a következő határozati javaslatok elfogadására.

















Határozati javaslat
A Fővárosi Közgyűlés úgy dönt, hogy:


jóváhagyja a Budapest Bábszínház költségvetési intézmény záró mérlegét  a 36. számú melléklet szerinti tartalommal és az intézmény 2011. évi pénzmaradványát a 21. számú mellékletben foglaltak szerint  – a 2011. július 31-én az intézmény bankszámláján lévő 144.355 eFt-os összeg Fővárosi Önkormányzat részére történt átutalását követően –  -135.454 eFt összegben fogadja el. 




jóváhagyja a Katona József Színház költségvetési intézmény záró mérlegét  a 37. számú melléklet szerinti tartalommal és az intézmény 2011. évi pénzmaradványát a 24. számú mellékletben foglaltak szerint – a 2011. július 31-én az intézmény bankszámláján lévő                  53.413 eFt-os összeg Fővárosi Önkormányzat részére történt átutalását követően –  0  eFt összegben fogadja el. 




jóváhagyja a Kolibri Gyermek- és Ifjúsági Színház költségvetési intézmény záró mérlegét  a 38. számú melléklet szerinti tartalommal és az intézmény 2011. évi pénzmaradványát a 27. számú mellékletben foglaltak szerint – a 2011. július 31-én az intézmény bankszámláján lévő                  17.374 eFt-os összeg Fővárosi Önkormányzat részére történt átutalását követően  –   0  eFt összegben fogadja el. 




jóváhagyja a Radnóti Miklós Színház költségvetési intézmény záró mérlegét  a 39. számú melléklet szerinti tartalommal és az intézmény 2011. évi pénzmaradványát a 30. számú mellékletben foglaltak szerint  – a 2011. július 31-én az intézmény bankszámláján lévő                  114.150 eFt-os összeg Fővárosi Önkormányzat részére történt átutalását követően  –                    -74.503  eFt összegben fogadja el. 




jóváhagyja a Vígszínház költségvetési intézmény záró mérlegét  az 40. számú melléklet szerinti tartalommal és az intézmény 2011. évi pénzmaradványát a 33. számú mellékletben foglaltak szerint  – a 2011. július 31-én az intézmény bankszámláján lévő 93.201 eFt-os összeg Fővárosi Önkormányzat részére történt átutalását követően  –   - 2.347 eFt összegben fogadja el. 



jóváhagyja és megköti a Fővárosi Önkormányzat és a  Budapest Bábszínház Nonprofit Kft. között létrejött  Közszolgáltatási Szerződés módosítását a 41. számú melléklet szerinti tartalommal és  felkéri a Főpolgármestert annak aláírására.
 
határidő:	a vonatkozó költségvetési rendelet módosítás hatálybalépését  követő 15 napon belül
felelős: 	Főpolgármester



4.355 eFt-tal csökkenti a „9300 Általános tartalék” cím működési célú tartalék előirányzatát és ezzel egyidejűleg ugyanezen összeggel megemeli a „8144 Budapest Bábszínház Nonprofit Kft.” cím működési célú pénzeszköz átadás Áht-n kívülre előirányzatát. 



felkéri a Főpolgármestert a 4.355 eFt Budapest Bábszínház Színház Nonprofit Kft. részére történő  átutalására a vonatkozó Közszolgáltatási Szerződés módosítását követően.

határidő:	a  Közszolgáltatási Szerződés Módosítás mindkét fél általi aláírását követő 10 napon belül.
felelős: 	Főpolgármester



jóváhagyja és megköti a Fővárosi Önkormányzat és a Katona József Színház Nonprofit Kft.  között létrejött  Közszolgáltatási Szerződés módosítását a 42. számú melléklet szerinti tartalommal és  felkéri a Főpolgármestert annak aláírására.
 
határidő:	a vonatkozó költségvetési rendelet módosítás hatálybalépését követő 15 napon belül
felelős: 	Főpolgármester



3.413 eFt-tal  csökkenti a „9300 Általános tartalék” cím működési célú tartalék előirányzatát és ezzel egyidejűleg ugyanezen összeggel megemeli a „8148 Katona József Színház Nonprofit Kft.” cím működési célú pénzeszköz átadás Áht-n kívülre előirányzatát. 




felkéri a Főpolgármestert a 3.413 eFt Katona József Színház Nonprofit Kft. részére történő  átutalására a vonatkozó Közszolgáltatási Szerződés módosítását követően.

határidő:	a  Közszolgáltatási Szerződés Módosítás mindkét fél általi aláírását követő 10 napon belül.
felelős: 	Főpolgármester



jóváhagyja és megköti a Fővárosi Önkormányzat és a Kolibri Gyermek- és Ifjúsági Színház Nonprofit Kft.  között létrejött  Közszolgáltatási Szerződés módosítását a 43. számú melléklet szerinti tartalommal és  felkéri a Főpolgármestert annak aláírására.
 
határidő:	a vonatkozó költségvetési rendelet módosítás hatálybalépését követő 15 napon belül
felelős: 	Főpolgármester



374 eFt-tal  csökkenti a „9300 Általános tartalék” cím működési célú tartalék előirányzatát és ezzel egyidejűleg ugyanezen összeggel megemeli a „8145 Kolibri Gyermek- és Ifjúsági Színház Nonprofit Kft.” cím működési célú pénzeszköz átadás Áht-n kívülre előirányzatát. 




felkéri a Főpolgármestert a 374 eFt Kolibri Gyermek- és Ifjúsági Színház  Nonprofit Kft. részére történő  átutalására a vonatkozó Közszolgáltatási Szerződés módosítását követően.

határidő:	a  Közszolgáltatási Szerződés Módosítás mindkét fél általi aláírását követő 10 napon belül.
felelős: 	Főpolgármester



jóváhagyja és megköti a Fővárosi Önkormányzat és a Radnóti Miklós Színház Nonprofit Kft. között létrejött  Közszolgáltatási Szerződés módosítását a 44. számú melléklet szerinti tartalommal és  felkéri a Főpolgármestert annak aláírására.
 
határidő:	a vonatkozó költségvetési rendelet módosítás hatálybalépését követő 15 napon belül
felelős: 	Főpolgármester



14.150 eFt-tal  csökkenti a „9300 Általános tartalék” cím működési célú tartalék előirányzatát és ezzel egyidejűleg ugyanezen összeggel megemeli a „8146 Radnóti Miklós Színház Nonprofit Kft.” cím működési célú pénzeszköz átadás Áht-n kívülre előirányzatát. 




felkéri a Főpolgármestert a 14.150 eFt  Radnóti Miklós Színház Nonprofit Kft. részére történő  átutalására a vonatkozó Közszolgáltatási Szerződés módosítását követően.

határidő:	a  Közszolgáltatási Szerződés Módosítás mindkét fél általi aláírását követő 10 napon belül.
felelős: 	Főpolgármester




jóváhagyja és megköti a Fővárosi Önkormányzat és a Vígszínház Nonprofit Kft. között létrejött  Közszolgáltatási Szerződés módosítását a 45. számú melléklet szerinti tartalommal és  felkéri a Főpolgármestert annak aláírására.
 
határidő:	a vonatkozó költségvetési rendelet módosítás hatálybalépését követő 15 napon belül
felelős: 	Főpolgármester









3.201 eFt-tal  csökkenti a „9300 Általános tartalék” cím működési célú tartalék előirányzatát és ezzel egyidejűleg ugyanezen összeggel megemeli a „8147 Vígszínház Nonprofit Kft.” cím működési célú pénzeszköz átadás Áht-n kívülre előirányzatát. 




felkéri a Főpolgármestert a 3.201 eFt Vígszínház Nonprofit Kft. részére történő  átutalására a vonatkozó Közszolgáltatási Szerződés módosítását követően.

határidő:	a  Közszolgáltatási Szerződés Módosítás mindkét fél általi aláírását követő 10 napon belül.
felelős: 	Főpolgármester



felkéri a Főpolgármestert. hogy a feladat végrehajtásához szükséges költségvetési rendeletmódosítást terjessze a Fővárosi Közgyűlés elé.

határidő:	a  költségvetési rendelet legközelebbi módosítása
felelős: 	Főpolgármester
















Határozathozatal módja:

Az 1-5. 6., 8.,9.,11., 12., 14., 15., 17., 18., 20., 21. számú  határozatok  meghozatalához  egyszerű  szótöbbség, a 7., 10., 13., 16., 19., számú határozatok meghozatalához minősített szótöbbség szükséges. 



Budapest, 2011. november

	Csomós Miklós
főpolgármester-helyettes

	Láttam:

	Sárádi Kálmánné dr.
főjegyző





mellékletek:
1-5.	1331/1332/1334/1336/1338-/2011. (05.25.) Főv. Kgy. számú határozatok
6-10.	1340-1344/2011. (05.25.) Főv. Kgy. számú határozat
11-15.	Magyar Államkincstár határozatai a  törzskönyvi nyilvántartásból való törlésről
16-20.	2543-2547/2011. (08.31.) Főv. Kgy. számú határozatok
21.	Budapest Bábszínház pénzmaradvány levezetése az előirányzat teljesítés oldalról 
22.	Budapest Bábszínház leltárösszesítője
23.	Budapest Bábszínház vagyon átadás-átvételi jegyzőkönyve
24.	Katona József Színház pénzmaradvány levezetése az előirányzat teljesítés oldalról
25. 	Katona József Színház leltárösszesítője
26. 	Katona József Színház vagyon átadás-átvételi jegyzőkönyve
27.	Kolibri Színház pénzmaradvány levezetése az előirányzat teljesítés oldalról
28.	Kolibri Színház leltárösszesítője
29.	Kolibri Színház vagyon átadás-átvételi jegyzőkönyve
30.	Radnóti Miklós Színház pénzmaradvány levezetése az előirányzat teljesítés oldalról
31. 	Radnóti Miklós Színház leltárösszesítője
32. 	Radnóti Miklós Színház vagyon átadás-átvételi jegyzőkönyve
33.	Vígszínház pénzmaradvány levezetése az előirányzat teljesítés oldalról
34. 	Vígszínház leltárösszesítője
35. 	Vígszínház vagyon átadás-átvételi jegyzőkönyve
36.	Budapest Bábszínház könyvviteli mérlege
37.	Katona József Színház könyvviteli mérlege
38.	Kolibri Színház könyvviteli mérlege
39.	Radnóti Miklós Színház könyvviteli mérlege
40.	Vígszínház könyvviteli mérlege   
41.	Budapest Bábszínház Közszolgáltatási Szerződés Módosítása
42. 	Katona József Színház  Közszolgáltatási Szerződés Módosítása
43. 	Kolibri Gyermek- és Ifjúsági Színház  Közszolgáltatási Szerződés Módosítása
44. 	Radnóti Miklós Színház  Közszolgáltatási Szerződés Módosítása
45. 	Vígszínház Közszolgáltatási Szerződés Módosítása                                                                                      
1052 Budapest, Városház utca 9-11. | levélcím: 1840 Budapest | telefon:+ 36 1 327-1946 | fax: + 36 1 327-1942             e-mail: csomos.miklos@budapest.hu

